
הכנסת העשרים
מושב שני
<פרוטוקול מס' 244>
מישיבת ועדת העבודה, הרווחה והבריאות
יום שני, כ"ב באייר התשע"ו (30 במאי 2016), שעה 10:00
<סדר היום:>
<הצעת חוק ההנדסאים והטכנאים המוסמכים (תיקון) (הוספת נציג סטודנטים למועצה), התשע"ו–2016>
נכחו:

<חברי הוועדה:> 
מאיר כהן – מ"מ היו"ר
<מוזמנים:> 
	שמעון דוד
	–
	המכון הממשלתי להכשרה טכנולוגית -מה"ט, משרד הכלכלה והתעשייה

	ניר ויינר
	–
	עוזר ראשי לשכה משפטית, משרד הכלכלה והתעשייה

	הדיל יונס
	–
	עורכת דין, משרד המשפטים

	אסף מנוחין
	–
	ממונה חינוך טכנולוגי על תיכוני, משרד החינוך

	ליאת הלבץ
	–
	מנהלת קשרי ממשל, התאחדות הסטודנטים


לרשימת השדלנים שנכחו בדיון – ראו בקישור זה.

<ייעוץ משפטי: >
נירה לאמעי
<מנהלת הוועדה:>
ענת כהן שמואל
<רשמת פרלמנטרית:>
שרון רפאלי
<הצעת חוק ההנדסאים והטכנאים המוסמכים (תיקון) (הוספת נציג סטודנטים למועצה), התשע"ו–2016>
<היו"ר מאיר כהן:>
בוקר טוב. אני מתכבד לפתוח את ישיבת ועדת העבודה, הרווחה והבריאות. על סדר היום הצעת חוק ההנדסאים והטכנאים המוסמכים (תיקון) (הוספת נציג סטודנטים למועצה), התשע"ו–2016, של חברי הכנסת אלי אלאלוף ועוד. משרד הכלכלה והתעשייה? אדוני רוצה להגיד משהו? 
<אסף מנוחין:>
לא. 
<היו"ר מאיר כהן:>
יופי. גם "לא" זה משהו. 
משרד החינוך, בבקשה. 

<אסף מנוחין:>
אני ממונה חינוך טכנולוגי על תיכוני במשרד החינוך. אין התנגדות. 
<היו"ר מאיר כהן:>
איך זה קשור אליך, אסף? 

<אסף מנוחין:>
י"ג, י"ד. הנדסאים. 
<היו"ר מאיר כהן:>
הבנתי. 

<אסף מנוחין:>
הסטודנטים שלנו ייהנו מהנציגות. 

<היו"ר מאיר כהן:>
יפה. התאחדות הסטודנטים, בבקשה. 

<ליאת הלבץ:>
כבר דיברנו בדיונים הקודמים. אנחנו, כמובן, בעד. 

<היו"ר מאיר כהן:>
יש עוד מישהו, גברתי? 

<הדיל יונס:>
משרד המשפטים. אין לנו בעיה.

<היו"ר מאיר כהן:>
יופי. אדוני חבר הכנסת, בבקשה.  

<יגאל גואטה (ש"ס):>
ודאי שאנחנו בעד. 

<היו"ר מאיר כהן:>
תודה. תקריאי את הנוסח ונצביע.  

<נירה לאמעי:>
(הקראה):

הצעת חוק ההנדסאים והטכנאים המוסמכים (תיקון) (הוספת נציג סטודנטים למועצה),
התשע"ו–2016‏
	תיקון סעיף 2 
	1.
	בחוק ההנדסאים והטכנאים המוסמכים, התשע"ג–2012‏ (להלן – החוק העיקרי), בסעיף 2 –

	
	
	(1)
ברישה, במקום "13" יבוא "14";

	
	
	(2)
אחרי פסקה (11) יבוא:

	
	
	
	"(12)
נציג הסטודנטים במכללות הטכנולוגיות המוכרות, לפי המלצת התאחדות הסטודנטים בישראל."

	תיקון סעיף 4
	2.
	בסעיף 4(ג) לחוק העיקרי, בסופו יבוא "היו הדעות שקולות – יכריע היושב ראש."


<נירה לאמעי:>
זה הסעיף שיעזור לנו לקבל הכרעות.  

<היו"ר מאיר כהן:>
ניר ממשרד הכלכלה, יש לך מה להגיד או הכול בהסכמות? 
<ניר ויינר:>
מתנצל על האיחור. לגופו של עניין מקובלת עלינו הצעת החוק. 

<היו"ר מאיר כהן:>
אנחנו עוברים, ברשותכם, להצבעה. אנחנו רוצים לאשר בוועדה את הצעת החוק. מי בעד? מי נגד? מי נמנע? 

הצבעה

בעד – פה-אחד
נגד – אין
נמנעים – אין 

הצעת החוק אושרה. 
<היו"ר מאיר כהן:>
תודה רבה. הישיבה נעולה. 
<הישיבה ננעלה בשעה 10:10.>

